*За остале употребе, погледајте Кална (разврставање).*

  
Координате: 42° 52′ 07" СГШ, 22° 26′ 31" ИГД

**Кална** је насеље у Србији у општини Црна Трава у Јабланичком округу. Према попису из 2002. било је 147 становника (према попису из 1991. било је 217 становника).

Географија
----------

Село Кална је старо српско насеље у садашњој црнотравској општини. Налази се на североисточном крају општине, удаљено од Црне Траве 35км. Смештено је између планине Тумбе и југословенско-бугарске границе на надморској висини од 500 до 1100 метара. Просторно је једно од највећих села у општини и Лесковачком региону.

Кална је изразито брдско-планинско село, са пуно стрмих падина оштрих коса, долова и дубоко усечених удолина преко којих се прилично посне њиве, ливаде и пашњаци смењују са буковом шумом и габровином. У шаренилу рељефне разуђености има више десетина малих извора, потока и поточића. Кроз село протиче Каланска река која се у месту Састав Река улива у реку Власину.

Ливаде, бројни пропланци, долине река и потока обилују разним биљним светом: траве, висибабе, јагорчевине, камилице, мајчине душице, маслачка, дивље детелине, затим шумских јагода, малина и купина, шипурака, разним врстама печурака. То огромно богаство биљног света чини да цео крај нарочито у пролеће подсећа на непрегледну башту разнобојног цвећа, дивљег шибља и растиња. Надморска висина Калну (центар села се налази на 900м) чини је погодном за одмор и опоравак.

Историја
--------

У народу живи предање да је Кална добила име по калу, блату кога је овде наводно било. „Беле кали" је нарочито било на месту садашњег центра села па су жене са њим прале веш. Колико има истине у овом народном предању није утврђено. Поред овог тумачења постоји једно сасвим другачије тумачење имена Калне. По речима Петра Гагулића пензионисаног свештеника из Ниша, који се дуго бавио проучавањем црквених прилика у овом делу Србије, име Кална потиче од грчке речи калос што у преводу значи добар. Из ње се изводе речи калинора – добра земља, калолимани – добра лука. У прилог овој тврдњи иде чињеница да се Кална према турским прописима из 16. века првобитно звала Кална Лука. После исељавања становништва из првобитне Калне због куге следи поновно њено насељавање. Први нови становници досељавају се са Власине, Црне Траве и Знепоља (сада Бугарска).

Први становници Калне су живели у родовским задругама. Живели су у веома примитивним кућама („иземице" и „бусаче") саграђеним од дрвета или прућа и омазаним блатом, углавном са једном просторијом. На малим отворима који су служили као прозори, стављане су осушене и остругане овчије или козје коже. У кошевима од прућа држали су пољопривредне производе, првенствено жито. Бавили су се претежно овчарством и имали су велика стада.
Децембра 1877. године Кална је ослобођена од турског ропства

Демографија
-----------

У насељу Кална живи 131 пунолетни становник, а просечна старост становништва износи 52,1 година (47,8 код мушкараца и 56,4 код жена). У насељу има 72 домаћинства, а просечан број чланова по домаћинству је 2,04.

Ово насеље је у потпуности насељено Србима (према попису из 2002. године), а у последња три пописа, примећен је пад у броју становника.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 826 |  |
| **1953.** | 817 |  |
| **1961.** | 885 |  |
| **1971.** | 720 |  |
| **1981.** | 441 |  |
| **1991.** | 217 | 214 |
| **2002.** | 147 | 147 |
|  |  |  |

 |

| Етнички састав према попису из 2002. |
| --- |
|
| Срби |    | 147 | 100,0% |
| непознато |    | 0 | 0,0% |

**Становништво према полу и старости** 

|  |
| --- |
|  | м |  |  | ж |
| ? | 1 |    |    | 1 |
| 80+ | 1 |    |    | 4 |
| 75-79 | 5 |    |    | 10 |
| 70-74 | 7 |    |    | 8 |
| 65-69 | 11 |    |    | 14 |
| 60-64 | 2 |    |    | 7 |
| 55-59 | 6 |    |    | 3 |
| 50-54 | 2 |    |    | 4 |
| 45-49 | 2 |    |    | 1 |
| 40-44 | 10 |    |    | 6 |
| 35-39 | 5 |    |    | 1 |
| 30-34 | 8 |    |    | 4 |
| 25-29 | 3 |    |    | 1 |
| 20-24 | 2 |    |    | 0 |
| 15-19 | 3 |    |    | 4 |
| 10-14 | 1 |    |    | 0 |
| 5-9 | 3 |    |    | 4 |
| 0-4 | 2 |    |    | 1 |
| просек | 47.8 |  |  | 56.4 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 152 | 148 | 145 | 159 | 130 | 90 | 72 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 34 | 22 | 4 | 5 | 5 | 2 | - | - | - | - | 2.04 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 68 | 30 | 32 | 5 | 1 | - |
| Женски | 68 | 11 | 32 | 23 | 2 | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 31 | 16 | - | - | 1 | - | 8 | - | - | 1 |
| Женски | 11 | 6 | - | - | 4 | - | - | - | 1 | - |
| Оба | 42 | 22 | - | - | 5 | - | 8 | - | 1 | 1 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | - | - | 2 | 1 | - | 1 | - | - | 1 |
| Женски | - | - | - | - | - | - | - | - | - |
| Оба | - | - | 2 | 1 | - | 1 | - | - | 1 |

Референце
---------

1. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
2. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
3. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |


***Кална (Црна Трава)*** na Wikimedijinoj ostavi

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Општина Црна Трава |
| --- |
| Бајинци • Банковци • Бистрица • Брод • Вус • Горње Гаре • Градска • Дарковце • Добро Поље • Златанце • Јабуковик • Јовановце • Кална • Криви Дел • Крстићево • Млачиште • Обрадовце • Острозуб • Павличина • Преслап • Рајчетине • Рупље • Састав Река • **Црна Трава** • Чука |